อยากถามว่า แฟนกินยาคุมแบบ 21 เม็ดหมดแผงแล้ว ช่วงระยะเว้น 7 วัน คือ หลังจากที่กินหมดแผงนั้น ต่อมา 2 วัน เผลอหลั่งข้างในในช่วงเว้น 7 วัน เลยซื้อยาคุมฉุกเฉินมาให้แฟนกิน พอถึงวันที่ ปจด ควรจะมา แต่ประจำเดือนยังไม่มาสักที เพราะปกติ จะมาตรงทุกเดือน แบบนี้เป็นเพราะผลของยาคุมฉุกเฉิน หรืออาจตั้งครรภ์ครับ ขอบครับ
สวัสดีครับการทานยาคุมกำเนิดแบบ 21 เม็ดนั้น ถ้าหากทานอย่างถูกต้องมาตลอด ไม่จำเป็นต้องทานยาคุมกำเนิดฉุกเฉินหากมีเพศสัมพันธ์กันในช่วง 7 วันหลังที่ไม่ได้ทานยาครับยาคุมกำเนิดยังคงส่งผลป้องกันการตั้งครรภ์อยู่ในช่วงที่ไม่ได้ทานยา ถ้าหากทานยาคุมกำเนิดแบบฉุกเฉินเข้าไปอีก จะทำให้ฮอร์โมนเพศหญิงแปรปรวน ส่งผลให้ประจำเดือนรอบต่อไปมาผิดปกติได้อย่างไรก็ตาม ไม่มีวิธีการคุมกำเนิดใดๆที่จะได้ผล 100% เสมอไปในกรณีดังกล่าว ถ้าหากทานยาคุมกำเนิดอย่างถูกมาตลอด โอกาสที่จะตั้งครรภ์นั้นน้อยมาก แนะนำว่าหากกังวลมาก อาจลองซื้อชุดตรวจการตั้งครรภ์มาลองตรวขเองได้ก่อนครับ